Κιθαρίστας

δεξιά|μικρογραφία|250x250εσ| Κιθαρίστες στο κέντρο του Μπουένος Άιρες. 
Κιθαρίστας είναι ο μουσικός (οργανοπαίχτης) που χρησιμοποιεί ως εργαλείο του την κιθάρα. Υπάρχουν πολλές παραλλαγές του μουσικού οργάνου, όπως η κλασική, η ακουστική, η ηλεκτρική κιθάρα και το μπάσο. Μερικοί κιθαρίστες συνοδεύουν το παίξιμο της κιθάρας τραγουδώντας, ή με άλλα μουσικά όργανα π.χ. φυσαρμόνικα.

 Τεχνικές 
Ένας κιθαρίστας μπορεί να χρησιμοποιήσει πολλές μεθόδους για την διαφοροποίηση του ακουστικού αποτελέσματος της κιθάρας, συμπεριλαμβανομένης της επιλογής διαφορετικών τύπων χορδών (νάιλον ή χάλυβα), ταυτόχρονο χτύπημα του ξύλινου σώματος με τα δάχτυλα, αλλαγή πέννας (από κόκαλο, κέρατο, πλαστικό, μέταλλο, τσόχα, δέρμα ή χαρτί), χρήση τεχνικής flatpicking ή finger-picking κλπ..

 Αξιοσημείωτοι κιθαρίστες 
δεξιά|μικρογραφία|250x250εσ| Κολλάζ κιθαριστών. Τα ονόματα των εικονιζομένων εμφανίζονται ανοίγοντας την εικόνα 

 Rock, heavy metal, jazz και country 
Αρκετά περιοδικά και ιστότοποι έχουν συντάξει λίστες των μεγαλύτερων κιθαριστών. Αναφέρονται ενδεικτικά τα Rolling Stone, Time, και Guitar World. 

 Rolling Stone 
 Το 2011, το περιοδικό Rolling Stone δημοσίευσε μια λίστα με τίτλο "Οι 100 μεγαλύτεροι κιθαρίστες όλων των εποχών". Η λίστα περιελάμβανε τους 100 κιθαρίστες που ο εκδότης του περιοδικού David Fricke θεωρούσε καλύτερους, με μια σύντομη περιγραφή για καθέναν από αυτούς. Πρώτος στον κατάλογο ήταν ο Τζίμι Χέντριξ, που μαζί με τους Έρικ Κλάπτον, Τζίμι Πέιτζ, Κιθ Ρίτσαρντς και Τζεφ Μπεκ αποτελούσαν την πρώτη 5άδα. Στη λίστα περιλαμβάνονταν πολλοί σπουδαίοι καλλιτέχνες, όπως για παράδειγμα ο Ρόρυ Γκάλαχερ, που κατατάχθηκε στην 57η θέση.

TIME και άλλα

 Μετά το θάνατο του Les Paul, ο ιστότοπος TIME παρουσίασε τη λίστα των 10 μεγαλύτερων καλλιτεχνών στην ηλεκτρική κιθάρα. Όπως και στον κατάλογο του Rolling Stone, ο Τζίμι Χέντριξ επιλέχθηκε ως ο σπουδαιότερος κιθαρίστας και ακολουθούσε ο Slash από τους Guns 'N' Roses, ο BB King, ο Κιθ Ρίτσαρντς, ο Τζίμι Πέιτζ και ο Έρικ Κλάπτον. Το Gigwise, ένα online μουσικό περιοδικό, κατατάσσει επίσης τον Τζίμι Χέντριξ ως το σπουδαιότερο κιθαρίστα, ακολουθούμενος από τους Τζίμι Πέιτζ, BB King, Κιθ Ρίτσαρντς και Κερκ Χάμμετ.

 Άλλα είδη μουσικής 
Υπάρχουν πολλοί κιθαρίστες που αναφέρονται ως αξιόλογοι στην εποχή τους. Τις τελευταίες δεκαετίες, ο πιο γνωστός κιθαρίστας του φλαμένκο ήταν ο Πάκο ντε Λουθία, ένας από τους πρώτους κιθαρίστες που πέρασε επιτυχώς και σε άλλα μουσικά είδη, όπως η κλασική και η τζαζ. Καλλιτέχνες όπως οι Ρίτσαρντ Τσάπμαν, Έρικ Κλάπτον και Ντένις Κόστερ έχουν εκφραστεί με κολακευτικά λόγια για το συνάδελφο τους: "τιτάνια φιγούρα στον κόσμο της κιθάρας φλαμένκο" , "ένας από τους μεγαλύτερους κιθαρίστες της ιστορίας" κλπ..   Όσον αφορά καθαρά την κλασική κιθάρα, θρυλική μορφή έχει αποτελέσει ο Αντρές Σεγόβια.

 Παραπομπές 

 Εξωτερικοί σύνδεσμοι 


Κατηγορία:Κιθαρίστες